section_heading: Android 6.0/6.0.1 Marshmallow
paragraph_text: Inačica Androida Marshmallow objavljena je 5. listopada 2015. Ova verzija pruža razne mogućnosti korisnicima, kao što je pretraživanje ključnih riječi u aplikaciji, značajka „Android doze“ koja smanjuje brzinu procesora dok je zaslon isključen te tako produljuje životni vijek baterije, traka za pretraživanje aplikacija i favorita, MIDI podrška za glazbene instrumente, promjena načina rada "Prioritet" na način rada "Ne ometaj", i dr. Poboljšana verzija, 6.0.1 pruža mogućnosti kao što su uključivanje fotoaparata duplim pritiskom tipke za otključavanje te opis za USB veze.